ไปออกกำลังกายอ่ะค่ะแล้วเจอหมาน่าจะเกือบปีมาดมแล้วจมูกมันชื้นๆไปโดนขาแล้วขาเรามีผื่นแดงอยู่แล้ว เดินไปห้องน้ำล้างกับสบู่กลับบ้านมาก็อาบน้ำเลยค่ะ มีโอกาสเสี่ยงมั้ยคะ ตัวหนูฉีดครั้งล่าสุดตอนเดือนกันยา-ตุลาค่ะ
สวัสดีค่ะ การที่สุนัขมาดมขาบริเวณผิวหนังที่มีผื่นแดง หากผื่นไม่ได้ถูกเกาจนผิวหนังลอกหรือเป็นรอยถลอก โอกาสที่จะติดเชื้อพิษสุนัขบ้าก็ไม่มีค่ะ ดังนั้น จึงไม่จำเป็นต้องไปฉีดวัคซีนพิษสุนัขบ้าแต่หากผิวหนังบริเวณผื่นมีผิวลอก หรือมีรอยถลอก ก็อาจเสี่ยงต่อการติดเชื้อพิษสุนัขบ้าได้ แต่ก็ถือว่าน้อยมาก อย่างไรก็ตาม หากเคยฉีดวัคซีนป้องกันพิษสุนัขบ้าครบตามกำหนดนัดมาแล้วอย่างน้อย 3 เข็ม ก็อาจพิจารณาฉีดกระตุ้นอีก 1 เข็ม หรือหากเคยฉีดครบคอร์สมาแล้ว และได้ฉีดกระตุ้นมาหลายครั้งแล้ว โดยล่าสุดกระตุ้นไปเมื่อ ก.ย.-ต.ค. 61 ก็อาจยังไม่จำเป็นต้องฉีดกระตุ้นอีกค่ะ เพราะร่างกายจะยังคงมีภูมิคุ้มกันสูงเพียงพอในการป้องกันการเกิดโรคได้